open-index/open-wikipedia-markdown huggingface dataset:
Армен Купчу

**Армен Купчу** (, *Армен Купциос* или *Κούπτσος*, *Купцос*) — андарт, член на Елиномакедонскиот комитет и учесник во т.н. Борба за Македонија.

## Животопис
 
Купчу е роден 1885 година во гагауско семејство, во драмското село Волак, тогаш во Османлиското Царство, (денес Волакас, Грција).

На 18 години под влијание на капетан Даис кој бил тогаш учител во Просечен, Купчу се приклучил на грчката вооружена пропаганда и зел учество во Борбата за Македонија и борбите против четите на Македонската револуционерна организација.

Во 1906 година членот на Македонската револуционерна организација, Плацев од село Скрижово заминал за Драма, а Елиномакедонскиот комитет им наредил на Купчу, Нако Војадзис (или Христос Војадзис) од Просечен и Петрос Мандзас од Палеохори да го убијат.

Тие му поставиле заседа на Плацев кај Чобанка крај Турско село (денес Милопотамос) и го убиваат. Меѓутоа истрелите биле слушнати од страна на турскиот гарнизон во Османица (Калос Агрос).

Бојадзис и Мандзас успеале да се извлечат бегајќи кон Чаталџа и Алистрати, но Купчу бил заробен. И покрај сите молби на грчкиот драмски митрополит Хрисостомос и на грчкиот конзулат во Солун, тој бил изведен пред воен суд и осуден на смрт.
 
По пресудата бил пренесен во Драма, каде што Елиномакедонскиот комитет направил неуспешен обид да го извлече од затворот.

На 14 септември во Драма, Купчу бил обесен. Во 1967 година грчките власти во центарот на Драма му подигнале споменик, а по неговото име е именувана и една улица во центарот на градот .

## Извори


Категорија:Дејци на грчката вооружена пропаганда во Македонија
Категорија:Луѓе од Волак
Категорија:Починати во Драма
Категорија:Гркомани
Категорија:Гагаузи
Категорија:Починати во 1906 година
Within Temptation

**Within Temptation** — името на холандската метал/рок група формирана во 1996 година од вокалиистот Шарон ден Адел и гитаристот Роберт Вестерхолд. Нивната музика е опишана како симфониски метал, , додека нивниот поранешен материјал, како Enter е готик метал Во интервју Ден Адел дека бендот се сметал себеси како симфониски рок бенд со различни влијанија. Подоцна во интервју за 3VOOR12, Шарон рекол дека „се сметаме како симфониски рок бенд ... ние не сме готик рок бенд“.

## Наводи

Категорија:Холандски музичари
Категорија:Музички групи основани во 1996 година
ФК Борец (Вапила)

**ФК Борец** е име на поранешен фудбалски клуб од охридското село Вапила, првак на Општинската фудбалска лига - Охрид  2008/2009 год. Во натпреварувачката 2009 / 2010&nbsp;г. се натпреварувал  во Трета лига Југозападен Регион , но од месец декември го променува  името во ФК Охрид Лоте  со седиште во Охрид. На крајот од сезоната го освојува првото место и сега се натпреварува во Втората МФЛ . Клубот бил оформен на 14 август 1976 година под името **ФК Младост** на кој прв претседател бил Ацо Паскоски. Но на 4 јули 1981, по дисквалификацијата клубот е реоформен но под ново име - **ФК Борец**.

## Гинисов рекорд

Екипата на Фк Младост играше три сезони а на 24 јуни  1979 година неславно заврши со Гинисовиот рекорд 134 - 1 во корист на ФК Илинден 1903 од селото Велгошти , по што клубот е и дисквалификуван.

## Поврзано

*ФК Охрид Лоте
## Наводи

## Надворешни врски

*Официјално мрежно место 
*ФК Борец - Гинисов Рекорд 

Категорија:Вапила
Категорија:Поранешни фудбалски клубови од Македонија
Ефтим Таковски

**Ефтим Таковски** (, Пехчевско,  - , ) — македонски новинар, писател и првиот портпарол на ВМРО-ДПМНЕ.

## Животопис

Таковски е роден на 24 октомври 1949 година во пехчевското село Умлена. Основно образование завршил во родниот крај и во Скопје, каде што завршил средно машинско училиште. Тој дипломирал на Филолошкиот факултет. Работел во културната рубрика на весникот „''Вечер''“,  и во МТВ. Бил еден од основачите на ВМРО-ДПМНЕ, каде што од почетокот го водел секторот за информирање.

Таковски се посветил на филмската и на телевизиската уметност, снимајќи неколку серии со историска тематика за Македонската телевизија, а компонирал и музика за своите телевизиски остварувања. Починал во Скопје на 22 декември 2006 година.

## Библиографија
Книжевната периодика и весниците објавувал повеќе раскази и книжевна критика, а негови трудови се преведувани на француски, англиски и руски јазик. Автор е на збирките раскази:  
**Соба за разговор* (Култура, 1983),
**Господарот на вечниот пес* (Култура, 1991).  
* ''Избрани раскази''

## Наводи

Категорија:Луѓе од Умлена
Категорија:Македонски новинари
Категорија:Македонски раскажувачи
Категорија:Македонски книжевни критичари
Категорија:Македонски композитори
Категорија:Македонски политичари
Категорија:Југословенски новинари
Категорија:Југословенски писатели
Категорија:Апсолвенти на универзитетот „Св. Кирил и Методиј“
Категорија:Политичари од ВМРО-ДПМНЕ
Пехчевско

Поимот *Пехчевско* се употребува за приближно означување на местото на некој настан и значи дека се случило во околината на градот Пехчево, т.е. место кое географски тежнее кон градот. Во зависност од административната поделба дефинирана со соодветна законска регулатива понекогаш се мисли на сите населени места кои потпаѓаат под управување на локалните власти во Општина Пехчево, според оваа дефиниција во одредени периоди некои места потпаѓаат под Пехчевско, но некогаш и не.

## Поврзано
* Пехчевски села, според актуелната територијална поделба на Македонија.
Список на археолошки наоѓалишта во Тетовско

Ова е список на археолошките наоѓалишта во **Тетовско**, односно општините Боговиње, Брвеница, Желино, Јегуновце, Теарце и Тетово. Списокот веројатно е нецелосен. 

## Наводи

*
Тетовско
Георгиос Лјолјас

**Георгиос Лјолјас** () ― андартски капетан и учесник во Борбата за Македонија.

## Биографија

Георгиос Лjолјас е роден во Долно Врбени, тогаш во Османлиското Царство. Со засилувањето на грчката вооружена пропаганда во Македонија сед ставил на страната на грчката кауза и формирал сопствена чета составена од локоални лица кој биле под влијание на грчката пропаганда.

Со оваа чета во периодот меѓу 1903 и 1912 година ги обиколувал Корештата и Леринското поле водејќи борба против четите на Македонската револуционерна организација. Со својата дејност го помагал Георгиос Цондос..

## Извори


Категорија:Дејци на грчката вооружена пропаганда во Македонија
Категорија:Луѓе од Врбени (Леринско)
Категорија:Гркомани
Категорија:Родени во непозната година
Категорија:Починати во непозната година
Константинос Мазаракис

**Констанинос Мазаракис** (), познат како *Костас Акритас* (Κοστας Άκρίτας) и  *Енијан*  (Αινιάν) — грчки офицер, учесник во Борбата за Македонија и еден од главните организатори на грчката вооружена пропаганда во Македонија.

## Животопис

Константинос Мазаракис е роден 1869 година во Навплио, Пелопонез. Тој е брат на Александрос Мазаракис. Дипломирал на грчката воена академија во 1897 година, а во октомври 1904 година почнал со раководење на една андартска чета во реонот на Ениџевардарското Езеро, потпомаган од Гоно Јотов.

Во 1905 година со својата чета бил разпределен на планината Каракамен над Негуш, а требало да дејствува во селата покрај Ениџевардарското Езеро и Урумлакот, освен во Воденско и Островско.
лево|мини|Константинос Мазаракис на преден план.
Бил избран за кординатор на андартските чети во Централна и Западна Македонија, како и врска меѓу конзуларствата во Солун и Битола.

На 28 март 1906 година селските милиции на Македонската револуционерна организација ја нападнале андартската чета Акритас од Света Марина, во нападот загинале 5 андарти, а од милицијата еден селанец.

Поради овој напад Акритас го нападнал Голо село при што загинале двајца селани, а двајца биле ранети. Војводите на Македонската револуционерна организација, Лука Иванов и Апостол Петков како одмазда за овој напад го опожариле селото Ниси, кое било пункт на Акритас.

Мазаракис како и другите грчки офицери кој учествувале во Борбата за Македонија, за да ја скријат инволвираноста на Грција, користел псведоник, односно капетан Акритас.

Меѓутоа и покрај тоа не успеал да го сокрие својот идентитет и грчката влада била принудена да го открие неговото учество кое требало да остане тајна. Затоа бил заменет од својот помошник Константинос Гарефис.

Во 1912-1913 година Мазаракис учествувал во Балканските војни. Во 1919 година како генерал-мајор ја раководел дивизијата во Скеча и учествувал во борбите кој се воделе во Западна Тракоја во Грчко-турската војна од 1919 година.

 
1926 година се пензионирал од грчката армија со чинот генерал-лајтант. Во Атина, 1937 година ги издава своите спомени *„Македонска борба”, 1903—1908*.
 
Грчките власти во 1955 година селото Буф го преименувале во Акритас, псевдонимот на Константинос Мазаракис.
 
## Извори


## Литература
* Христо Силянов, Освободителните борби на Македония, Том II 

Мазаракис Константинос
Змијанец (Блаце)

**Змијанец** — археолошко наоѓалиште во тетовското село Блаце. Самото наоѓалиште претставува средновековна населба и се наоѓа на 2&nbsp;км југозападно од селото, во селските ниви, каде се откриени темели од градба, а има и голем број фрагменти од керамички садови, покривни ќерамиди и кршен камен.

## Наводи

## Поврзано
*Самовилска Вода

Категорија:Блаце (Тетовско)
Андреас Макулис

**Андреас Макулис** () бил андартски капетан и учесник во Борбата за Македонија.

## Животопис

Макулис е роден во Станимака, денес Асеновград, Бугарија. Дезертирал од бугарската армија и се приклучил на грчката вооружена пропаганда во Македонија. Предводел андартска чета во Серско и водел борба против четите на Македонската револуционерна организација.

На 17 октомври 1906 година убил двајца дејци на Македонската револуционерна организација во Ајдонохори.

Во март ликвидирал 11 селани од Горно Броди во  Таш Олук, а во април во лагадинското село Стефанија го ликвидирал Мехмед Али Ефенди. Во мај ја убил Биска во Нигрита.

На 2 мај четата на Макулис имала борба со чета на Македонската револуционерна организација кај селото Вержани (денес Психико), во борбата загинале 3 андарти и 5 четници.

Во почетокот на јули 1907 година, Макулис ги изгорел нивите на егзархиските села Мклен и Дреново, во реонот на војводата Димитар Михајлов .
 
По убиството на андартскиот капетан Димитар Гоголаков во Сер на 14 јули 1907 година, османлиските власти ја мобилизирале војската од Зихна и други реони. Истиот ден четата на Макулис е во патријаршиското село Довишта каде ја чека четата на Јонис Силос од Карлуково, со која планирал да ги нападне Мклен и Дреново.

Меѓутоа неговата чета била опколена од османалиските сили и башибузлук од турското село Сокол и по борбата која настанала загинале капетанот Макулис и андартите Хрисафис Патриманис, Василиос Пситис, Анастасиос Амблямис и Евангелос Хадзиелевтериу, а се спасиле Николаос Цјапос и Сотирис Сосиос  Името на Андреас Макулис носи улица во Сер..

## Андарти во четата на Макулис

* Николаос Цјапос  
* Евангелос Хадзиелевтериу  
* Василиос Пситис  
* Анастасиос Амблјамис  
* Теодосиос Годоциос или Бумбумис   
* Андониос Нускалис  
* Христос Фрастанлис  
* Никос Ахиниотис  
* Илиja Карликолис  
* Хрисафис Патриманис  
* Сотирис Сосиос  
* Јоанис Стенимахиотис

## Извори


Макулис Андреас
Северн

**Реката Северн** — река во Велс. Извира од Плинлимонските Планини во западен Велс, а нејзиниот горен тек се спушта 455&nbsp;м по должината на првите 24&nbsp;км до долината Повис. По поминувањето низ клисурата Ајронбриџ што се наоѓа на границата меѓу Англија и Велс, реката има полукружен тек низ централна Англија. Една од притоките на нејзиниот средиштен тек, Ејвон во Ворикшир, тече низ родниот град на Вилијам Шекспир, Стратфорд на Ејвон. Јужно од Глостер реката се ширии кривули сè до естуарот, кој се влева во Бристолскиот Залив под градот Њупорт. На месните жители долниот тек на Северн им е познат според ѕидот од прилив, т.н. бор, бранот што се движи со брзина од околу , достигнуваќи висина од речиси 3&nbsp;м.

## Наводи

Категорија:Реки во Обединетото Кралство
Категорија:Реки во Велс
Николаос Манос

**Николаос Манос** () е андартски капетан и учесник во Борбата за Македонија

## Животопис

Николаос Манос е роден во леринското влашко-арванитско патријаршиско село Бел Камен. По засилувањето на грчката вооружена пропаганда во Македонија се приклучил кон грчката кауза. Во периодот од април 1905 до ноември 1907 година извршувал разни задачи, бил курир, водач и андарт во разни чети кој воделе борба со Македонската револуционерна организација.

По наредба на Николаос Андрианакис почнал да раководи самостојна чета, а со неа во Невеска го ликвидирал Зенел беј.

Во почетокот на април 1910 година бил уапсен од турските власти и бил осуден на 10 години затвор и испратен за Бодрум, но по неклоку јмесеци бил амнестиран од турскиот султан Мехмед V и бил ослободен.

По амнестијата се вратил во Македонија и ја продолжил својата андартска дејност во текот на целата 1910 година. Манос во Бел Камен го ликвидирал С. Михалалези, кој бил локален раководител на Романската пропаганда во Македонија.

Воо 1912 година избегал во Лариса. Потоа учествувал во Првата балканска војна со чета составена од доброволци од Костурско и Леринско. Извршувал задачи од ІІІ и V грчка дивизија .

## Извори


Манос Николаос
Категорија:Гркомани
Рио Гранде

**Рио Гранде** — река што тече низ САД и Мексико.

Извирајќи од планините Сан Хуан во јужно Колорадо, петта, според должината, река во Северна Америка тече низ Ново Мексико до Тексас. Од Ел Пасо до Браунзвил на делтата на Рио Гранде, реката означува граница долга 2000 км меѓу Тексас и Ново Мексико. Напојувана од изворите што се наоѓаат под покриените со снег полиња на Сан Хуан, Рио Гранде тече источно по должината на кањон обраснат со борова шума, а потоа свртува јужно во Ново Мексико каде реката ја врежала клисурата Рио Гранде во кањонот Бела Карпа. Средниот тек е во област во која се редат басени и планини, опкружувајќи ги планините Сан Андреас пред спуштањето низ три големи кањони, длабоки над 450 м, до заливската низина на крајбрежјето. Во САД овие кањони се во составот на националниот парк Биг Бенд. Бидејќи многу вода е пренасочена за потребите за наводување, Рио Гранде бавно тече низ крајбрежата низина до Мексиканскиот Залив. Толкаво количество вода од реката е пренасочено од својот природен тек, така што за време на долгите периоди без дожд се случува реката во делтата да се пресуши.

## Наводи

Категорија:Реки во САД
Категорија:Реки во Мексико
Категорија:Погранични реки
Категорија:Меѓународни реки во Северна Америка
Апостолис Матопулос

**Апостолис Матопулос** () — македонски Грк, андартски капетан и учесник во Борбата за Македонија.

## Животопис

[мини|лево|130п|Апостолис Матопулос и [Гоно Јотов.]]
[мини|десно|250п|Четите на Апостолис Матопулос (седнат лево) и [Гоно Јотов (седнат десно).]]

Матопулос е роден 1868 година паланката Гида, тогаш во Османлиското Царство, денес Александрија, Грција.

По засилувањето на грчката вооружена пропаганда во Македонија почнал да раководи андартска чета и со неа дејствувал во реонот меѓу Урумљак, Ениџевардарското Езеро и западните солунски селе против четите на Апостол Петков.

Дејствувал заедно со капетанот Никифорос (Јоанис Деместихас) меѓу колибите Корифи и Волак. Зедно со Гоно Јотов ги нападнал Трите хана, Тумба и Текелиево.
 
По Младотурската револуција учествувал во новата малдотурска администрација, благодарение на неговите добри односи со Халил-бег од Кавасила.

Во 1911 година Матопулос заедно со докторот Антонаки го предаваа Гоно Јотов, а тој загинал во заседата која му била поставена .

Во текот на Првата балканска војна ја напуштил Јужна Македонија која била завладеана од страна на грчките чети и емигрирал во Америка, каде починал во 1952 година .

## Наводи

Категорија:Дејци на грчката вооружена пропаганда во Македонија
Категорија:Родени во Гида
Фосфорна киселина

**Фосфорна киселина** — неорганска киселина со хемиска формула H3PO4.

Категорија:Неоргански киселини
Категорија:Киселински катализатори
Категорија:Фосфати
Категорија:Соединенија на водородот
Категорија:Ароми
Од Русија со љубов

**Од Русија со љубов** — британски филм од 1963 година, вториот филм од серијалот за Џејмс Бонд. Режисер на филмот е Теренс Јанг, а во главните улоги играат: Шон Конери, Педро Армендариз, Ванеса Шо и Бернард Ли. Филмот, којшто е продуциран од Алберт Р. Броколи и Хари Салцман, е заснован врз истоимениот роман на Ијан Флеминг од 1957 година.

## Содржина
Меѓународната криминална организација „Спектра“, чиј член бил д-р Но, сака да му се одмазди на најдобриот британски таен агент - Бонд за убиството на д-р Но. Истовремено, во конзулатот на СССР во Истанбул се наоѓа најновата машина, наречена „Лектор“ за дешифрирање на тајни пораки, а британската тајна служба сака да дојде до неа.

## Наводи

Категорија:Британски филмови
Категорија:Филмови на Теренс Јанг
Категорија:Филмови со Шон Конери
Категорија:Филмови од 1963 година
Категорија:Филмови со Џејмс Бонд
Категорија:Филмови на англиски јазик
Арбино (Копанце)

**Арбино** — археолошко наоѓалиште во тетовското село Копанце. Претставува населба од римското време, веднаш покрај реката Бистрица, во нивата на Јордан Блажев. Во наоѓалиштето се наоѓаат фрагменти од керамички садови, питоси, тегули, имбрекси и друг градежен материјал.
 
## Поврзано
*Плетарница — некропола од римско време во Копанце

## Наводи

Категорија:Копанце
Плетарница (Копанце)

**Плетарница** (или **Петарница**) — некропола од римското време. Се наоѓа во тетовското село Копанце, на неговата јужна страна, под патот за селото Туденце. Во наоѓалиштето при обработувањето на лозјата биле откриени гробови во кои, според кажувањето на жителите, имало гробни прилози што не се зачувани.

 
## Поврзано
*Арбино —населба од римско време во Копанце

## Наводи
Питос

**Питос** — голем складиштен сад кој бил вкопан во подовите,така што единствено устието на садот било видливо на површината. Бројот на питоси во една куќа било значајно мерило за богатството на едно семејство. Се користеле за чување храна и житарици.

## Галерија

Податотека:Pithos Louvre CA4523.jpg|Грчки *питос* од Крит
Податотека:Питоси во Бадaријана 07.jpg|Остатоци од питоси во Бадеријана, Македонија
Податотека:Питоси во Бадaријана 08.jpg|Остатоци од питоси во Бадеријана, Македонија
Податотека:Питос - Пелагон (Висока).jpg|Остатоци од питос во Пелагон, Македонија


## Наводи

## Надворешни врски

Категорија:Керамика
Категорија:Антички садови
Категорија:Зборови што ги нема во ТРМЈ
Стела

мини|Египетска погребна стела

**Стела** — надгробен споменик во вид на издолжена плоча на која е врежан епитаф. Епитафот може да биде во рамка или пак да има претстава на покојникот со определена иконографија.

## Наводи

## Надворешни врски


Категорија:Споменици
Категорија:Видови археолошки артефакти
Кантарос

**Кантарос** e тип на сад карактеристичен по своите рачки кои се издигнуваат над ободот. Во раното христијанство садот се користел за покрстување, симболизирајќи го крстењето на Исус Христос. Покрстувањето во 3 век н.е. се одвивало така што кандидатот стоел во вода до половината додека врз него била истурана вода од кантаросот. Богот Дионис имал кантарос кој нјикогаш не бил празен.
## Наводи

Категорија:Керамика
Категорија:Антички садови
Кремација

**Кремирање** е погребна постапка при што се жртвува трупот. Погребните останки најчесто се состојат од пепел и неколку коскени делчиња и забите и најчесто се ставаат во урни. Спалени остатоци од човековото тело. Спротивно на инхумација. Во многу држави, кремацијата главно се врши во крематориумите, но во други држави претпочитаат други методи, како отворена церемонија на небо во Индија и во Непал.

## Историја
**Кремирање**- палење мртви тела. Во Стариот Свет кремирањето се случувало на отворена клада. Го практикувале Грците (кои го сметале за најпогодно за воените херои и за умрените во битка) и Римјаните (меѓу кои станало статусен симбол). Паганските Скандинавци ги кремирале своите мртви. Во Индија овој обичај е многу стар. Во некои азиски земји само одредени луѓе смеат да бидат кремирани (високите лами во Тибет). Христијанството се противело на кремирањето и затоа тоа било ретко во Европа, освен при итни случаи (епидемии и други заразни болести како црната смрт). Повторно се појавило во доцниот век и било прифатено од протестантите и римокатолиците. Повеќето мртви тела во Европа сега се кремираат. Во САД не е толку популарно. Во современ крематориум, телото е сместено во комор и подложено на интезивна топлина, која го согорува телото до пепел. Пепелта може да се расфрла, закопа или да се чува во урна.

## Наводи

## Надворешни врски
* Асоцијација - Крематориум Северна Америка
* Крематориум Европа

Категорија:Оган
Категорија:Традиции
Триклиниум

**Триклиниум** е формална трпезарија во римската куќа. Зборот има грчко потекло, имено доаѓа од грчкото τρικλίνιον, triklinion; τρι - три и κλίνη, klinē - кревет. Во просторијата биле поставени три кревети, на три страни од ниска маса. Оние што вечераат се во полулежечка положба на креветите. Четвртата страна на масата е оставена празна, веројатно за да служи како дел од масата од каде што се служи.

Овие соби биле мошне чести. Тие се користеле за јадење заедно со гостите и сите се наслонувале на перници. За пример на точно реконструиран триклинум, посетете го Археолошкиот музеј во Арецо, Италија или Кароновата куќа во Помпеја.

Се смета дека Тајната Вечера се јадела во триклинум.

Вчерите биле важен ритуал во римскиот живот и траеле од доцна попладне до доцна навечер. Обично биле поканети 9-20 гости, сместени по препишаниот ред за да се нагласат разликите во статус и релативната блискост до домаќинот. Како статично, привилегирано место, трпезаријата била многу украсена, со комплексни перспективни сцени и централни слики (или мозаици). Дионис, Венера, и мртва природа од јадења била честа глетка, од очигледни причини. Римските куќи од средната и високата класа имале најмалку два тринклинума; неретко наоѓаме и четири или повеќе. Големата трпезарија (*triclinium maius*) се употребувала за поголеми вечери, на кои биле пристуни доста клиенти на домаќинот.

Помалите триклинуми се користеле за помали вечери, со поексклузивни гости. Затоа, нивната декорација била барем толку раскошна колку кај големата трпезарија. како и кај поголемите триклинуми, виното, храната и љубовта биле популарни теми за декорација. Меѓутоа, заради нивната директна поврзаност со покровителство и заради тоа што таму често се рецитирала интелектуална книжевност како епоови, трпезариите биле украсувани и со „посериозни“ теми, како да речеме онакви од епски карактер. Помалата трпезарија (*triclinium minus*) можела и да сочинува апартман заедно со кубикулум и бања.
Триклинумот го носи името по трие кауча на кои членовите на семејството и нивните гости лежеле додека ручавале. Секој кауч ил доволно широк за тројца кои се наслонувале налево на перници додека домашните робови служеле јадења од кујната, а други пак, ги забавувале гостите со музика, песна или танц.
## Наводи

## Надворешни врски

*Triclinium  (План на римска куќа)
*Галерии и планови на римски куќи

Категорија:Соби
Категорија:Римска архитектура
Генадиј I Цариградски

**Генадиј I Цариградски** (починал во  година) — Вселенски патријарх во периодот од 458 до 471 година.

За патријарх дошол по смртта на Свети Анатолиј. Современик на Св. Маркијан (10 јануари) и на Св. Данило Столпник (11 декември). Во негово време бил основан манастирот наречен *Студитски* според римскиот сенатор Студиј. Сенаторот Студиј со благослов на Генадиј отишол во Цариград, му подигна црква на Св. Јован Предвесник и подигнал манастир при црквата. Бил многу кроток и воздржлив. Претседавал со помесниот собор во Цариград, на кој била анатемисана симонијата во црквата.

## Наводи

Категорија:Архиепископи од 5 век
Категорија:Вселенски патријарси
Категорија:Византијци од 5 век
Категорија:Православни светци
Категорија:Христијански светци од 5 век
Акакиј Цариградски

**Акакиј Цариградски** (починал во  година) — Вселенски патријарх во периодот од 471 до 488 година.

## Наводи

Категорија:Архиепископи од 5 век
Категорија:Вселенски патријарси
Категорија:Византијци од 5 век
Категорија:Ранохристијански контроверзии
Категорија:Родени во непозната година
Категорија:Христијански светци од 5 век
Винипег (езеро)

**Езерото Винипег** — плитко езеро на источниот раб на Канадските Прерии. Тоа е остаток од многу поголемо ледничко езеро што ги опфаќало и езерата Манитоба и Винипегосис. Најмногу вода ова езеро добива од реката Саскачевен, која од канадските Карпести Планини тече кон запад. Втората приток, Црвената Река, ги напојува високите прерии. Реката Нелсон истекува од североисточниот дел на езерото Хадсон.

## Наводи

Категорија:Езера во Канада
Иравади (река)

**Иравади** — река која извира од водите на стопените ледници во источните Хималаи. Ирaвади тече кон југ и кај градот Мандалај се соединува со водите на Чиндвин. Во својот натамошен тек кривули низ сувите централни области во Мјанмар (Бурма), кои ги снабдува со вода за наводнување. Источно од планинската област Аракан Јома, Ирaвади тече низ тесна долина, образувајќи западно од Тајландскиот Залив триаголна делта. Градот Рангун се наоѓа на еден од многуте ракави на делтата.

## Наводи

Категорија:Реки во Мјанмар
Фравита Цариградски

**Фравита Цариградски** (починал во  година) — вселенски патријарх во периодот од 488 до 489 година. Од страна на црквата се смета за светец, а неготвиот ден се слави на 18 февруари.

## Наводи

Категорија:Архиепископи од 5 век
Категорија:Вселенски патријарси
Категорија:Византијци од 5 век
Категорија:Родени во непозната година
Категорија:Починати во 490 година
Кристен Стјуарт

**Кристен Џејмис Стјуарт** (оригинал англиски: *Kristen Jaymes Stewart*) (родена на ) е американска глумица. Таа е најпозната поради играњето на Бела Свон во Самрак сагата. Таа исто така има играно во филмови какви што се *[[Паник Соба]]* (2002), *[[Затура]]* (2005), *[[Во земјата на жените]]* (2007), *[[Земја на авантурите]]* (2009) и *[[Избеганите]]* (2010). Таа има добиено многубројни награди во последните три години.

Категорија:Живи луѓе
Категорија:Американски глумци
Категорија:Американски феминистки
Категорија:Американски филмски глумци
Бомбашки напад на аеродромот Домодедово (2011)

**Терористичкиот напад на аеродромот Домодедово** — бомбашки напад што се случил на 24 јануари 2011 година на аеродромот „Домодедово“ кој се наоѓа во Москва, Русија. Во бомбашкиот напад починале 30 луѓе а повеќе од 150 биле повредени.

Руските власти потврдиле дека нападот е дело на бомбаш самоубиец, кој експлозивната направа скриена околу телото ја активирал на влезот на салата за подигање на багаж, во терминалот за меѓународни летови. На местото на крвавиот атентат на московскиот меѓународен аеродром Домодедово била пронајдена главата на осомничениот атентатор-камиказе.

## Наводи

Категорија:Терористички напади во 2011 година
Категорија:Терористички напади во Русија во 2011 година
Категорија:Настани во Москва
Категорија:Тероризам во Москва
Тахо (езеро)

**Тахо** — езеро во САД. Според длабочината Тахо е петто езеро во светот. Езерото се создало во големата длабнатина меѓу два раседа, која била преградена подоцна од текот на лавата. Иако го полнат поточиња од сите страни околу брегот, најголемата притока се наоѓа на јужниот дел, меѓу горните мочуришта Траки. Реката Траки истекува во северозападниот дел во Невада. Езерото Тахо е популарна туристичка атракција.

## Наводи

Категорија:Езера во САД
Јануарски бомбашки напади во Ирак (2011)

**Јануарските бомбашки напади во Ирак** претставуваат серија од бомбашки напади кои се случиле во текот на јануари 2011 година во Ирак.

На 18 јануари 2011 година, од бомбашки напад загинале 63 луѓе, а биле повредени околу 150 во градот Тикрит. На 19 јануари 2011 година, од бомбашки напад загинале 15 луѓе во градот Бакуба кој се наоѓа на 65 километри од престолнината Багдад. На 20 јануари околу 56 луѓе починале кога биле детонирани две коли во близина на Карбала.

## Наводи

Категорија:Терористички напади во Ирак во 2011
Категорија:Исламски тероризам
Категорија:Ирак во 2011 година
Големо Ропско Езеро

**Големо Ропско Езеро** () — второ по големина езеро во Канада и главен резервоар на вода на сливот на реката Мекензи. Езерото има неправилен облик, со широки заливи, голем број острови и карпести брегови, главно обраснати со шума. Се наоѓа на границата меѓу старата камена маса на Канадскиот штит и новите слоеви се наоѓаат под канадската прерија/Great Plains. На Големото Ропско Езеро оваа поделба е направена со голем залив кој од северната страна на брегот се шири кон север. Малкубројните жители живеат од риболов на езерото. Во околината на езерото се наоѓа и гратчето Јелоунајф, во близина на рудникот за злато на северниот езерски ракав, исто како и неколку помали туристички излетнички места. Најголема притока е Ропската Река, која се влева на јужниот брег и донесува вода од езерото Атабаска и реката Пис. Реката Мекензи истекува на југозападниот дел на езерото и го претставува единствениот езерски одвод. Езерото зиме замрзнува, а без мраз е четири месеци во годината.

## Наводи

## Литература


* Canada. (1981). *Sailing directions, Great Slave Lake and Mackenzie River*. Ottawa: Dept. of Fisheries and Oceans. ISBN 0660110229
* Gibson, J. J., Prowse, T. D., & Peters, D. L. (2006). Partitioning impacts of climate and regulation on water level variability in Great Slave Lake. *Journal of Hydrology*. 329 (1), 196.
* Hicks, F., Chen, X., & Andres, D. (1995). Effects of ice on the hydraulics of Mackenzie River at the outlet of Great Slave Lake, N.W.T.: A case study. *Canadian Journal of Civil Engineering*. Revue Canadienne De G̐ưenie Civil. 22 (1), 43.
* Kasten, H. (2004). *The captain's course secrets of Great Slave Lake*. Edmonton: H. Kasten. ISBN 097366410X
* Jenness, R. (1963). *Great Slave Lake fishing industry*. Ottawa: Northern Co-ordination and Research Centre. Dept. of Northern Affairs and National Resources.
* Keleher, J. J. (1972). *Supplementary information regarding exploitation of Great Slave Lake salmonid community*. Winnipeg: Fisheries Research Board, Freshwater Institute.
* Mason, J. A. (1946). *Notes on the Indians of the Great Slave Lake area*. New Haven: Published for the Department of Anthropology, Yale University, by the Yale University Press.
* Sirois, J., Fournier, M. A., & Kay, M. F. (1995). *The colonial waterbirds of Great Slave Lake, Northwest Territories an annotated atlas*. Ottawa, Ont: Canadian Wildlife Service. ISBN 0662238842


Категорија:Езера во Канада
Категорија:Географија на Северозападните Територии
Категорија:Мекензиски слив
Големо Солено Езеро

**Големо Солено Езеро** — најголема солена копнена површина на западната полутопка, а со соленост од 25%, петпати е посолено од морето. Тоа претставува остаток од праисториското езеро Бонвил, кое го покривало поголемиот дел од Големиот Басен, за време на последниот леден период. Сегашното езеро опкружено е со големи песочни површини, солени платоа и мочуришта , а најголеми притоки му се реките: Бер Крик и Вебер, кои донесуваат вода од планината Восеч во источниот дел на езерото. Површината на езерото од 1964 до 1987 г. претрпе големи колебања, па затоа езерото стана двапати поголемо и достигна 6,000 км2. Насипот изграден во 50-тите години на 20 век, го раздвојуваа езерото на два дела. Помалиот, северен дел е поплиток и посолен од другиот дел на езерото.
## Наводи

;Библиографија

* Morgan, Dale L. (1947). *The Great Salt Lake*. Salt Lake City: University of Utah Press. ISBN 0-87480-478-7
* W.R. Hassible and W.G. Keck (1993), *The Great Salt Lake.* U.S. Department of the Interior / U.S. Geological Survey, U.S. Government Printing Office: 1993 0 - 337-928 : QL 2
* Czerny, Peter G. (1976). *The great Great Salt Lake*. Provo, Utah: Brigham Young University Press. ISBN 0-8425-1073-7
* Utah Division of Wildlife Resources 
* Deseret News 
* Monitoring the Weather over the Great Salt Lake. *[[University of Utah]] Department of [[Meteorology]]*.
* West Desert Pumping Project . *Utah Division of Water Resources*.
* Commonly Asked Questions About Utah's Great Salt Lake and Ancient Lake Bonneville . *Utah Geological Survey*.
* Utah Museum of Fine Arts

Категорија:Солени езера
Категорија:Езера во САД
Консепсион (Чиле)

**Консепсион** (шпански: *Concepción*) е вториот град по важност на Чиле со 889.725 жители (2002 попис).

## Историја
Консепсион е основана на 1550 од страна на Шпанецот освојувач Педро де Валдивиа.

## Галерија

File:Arco de Medicina UdeC.jpg|*Arco de Medicina* ("Свод на медицина") на кампусот на Universidad de Concepción
File:Moderno Edificio en Concepción.jpg|Кулата „Анди“
File:Desembocadura del Biobío.jpg|Устата на БиоБио празнење во Тихиот Океан
File:Ex Catedral de Concepción.jpg|Црква на Консепсион, тоа беше урната по земјотресот во 1939 година.
File:Biobus01.jpg|BioBus, превоз до железничката станица 
File:Hotel El Araucano.JPG|Хотелот Araucano
File:Plaza de Armas Concepción.jpg|*Plaza de la Independencia*, Парадата основа на Консепсион 


## Наводи

## Поврзано
* Консепсион (покраина во Чиле)
* Биобио (регион)

## Надворешни-врски
* Консепсион (шпански)
* Сур весникот}-'', Консепсион (шпански)
* распоред на настани  (шпански)
* }-'', Directory Project  (шпански)
* -{''HelloChile - Spanish tutoring and tourism in and around the city of Concepción''}-  (англиски)


Категорија:Градови во Чиле
Категорија:Општини во Чиле
Категорија:Биобио (регион)
Категорија:Населени места основани во 1550 година
Воденце (Теново)

**Воденце** — археолошко наоѓалиште во тетовското село Теново, т.е населба од доцноантичкото време. Наоѓалиштето лежи северно од селото, од двете страни на патот што поминува преку левиот брег на реката Вардар. Во нивите се среќаваат фрагменти од керамички садови, питоси, тегули, имбрекси и друг градежен материјал.

## Наводи

## Поврзано
*Кастел

Категорија:Теново
Кастел (Теново)

**Кастел** — археолошко наоѓалиште во тетовското село Теново, т.е населба и некропола од доцноантичкото време. Се наоѓа јужно од селото, во подножјето на манастирот Св. Недела, каде по површината се среќаваат фрагменти од керамички садови, питоси, градежен материјал, а според кажувањето на жителите, биле откопани и гробови.

## Наводи

## Поврзано
*Воденце

Категорија:Теново
Имбрекс и тегула

**Имбрекс и тегула** се преклопувачки ќерамиди кои се користеле во античката архитектура (македонска, старогрчка и римска) како водоотпорни и издржливи во покривањето на покривите. Тие претежно се направени од глина, но понекогаш и од мермер, бронза или позлатени.
## Наводи

Категорија:Покриви
Категорија:Видови археолошки артефакти
Категорија:Римска архитектура
Категорија:Старогрчка архитектура
Категорија:Македонска архитектура
Окичоби (езеро)

**Езерото Окичоби** — најголем резервоар на слатка вода што ја снабдува „тревната река“ Еверглејдс, иако текот веќе не и е доволно обилен за да го одржи приливот во заливот во Јужна Флорида. Езерото се наоѓа во плитка депресија која некогаш била дел од морското дно, а од јужната страна на брегот е преградено со талог од тресет. Езерото се полни со вода преку реката Кисими и езерото Истокпога. Ова езеро нема истек - водите му течат јужно и се губат во мочуриштата Евергледјс. Од 50-тите години на 20 век, се изградени голем број канали за да бидат пренасочени езерските води за потребите на земјоделството, но и за потребите а туристичките градови по должината на источниот брег на Флорида.

## Наводи

Категорија:Езера во САД
39/Smooth

**39/Smooth** е првиот албум од американската панк рок група Green Day.

## Список на песни

## Наводи

Категорија:Албуми на Green Day
Категорија:Албуми од 1989
Lookout! Records

**Lookout! Records** е независна издавачка куќа која што се наоѓа во Беркли, Калифорнија. Оваа продуцентска куќа претежно издава плочи од музичките жанрови панк и рок.

Најпознат музички состав кој потпишал за Локаут биле Грин Деј. Но поради финансиски проблеми, музичката продукција била затворена во 2009, по 21 година активна работа. Званично била укината во 2012 година.

## Наводи

## Надворешни врски
* Официјално мрежно место
* "Kerplunk: The rise and fall of the Lookout Records empire.", *East Bay Express*, 14 септември 2005. Проверено на 20 април 2008.

Категорија:Издавачки куќи
Категорија:Издавачки куќи основани во 1987
Категорија:Независни издавачки куќи
Олимписки парк (Лондон)

мини|десно|Олимпиското село во изградба (јуни 2011)
мини|десно|исправено|Предложената 40-катница за сместување на натпреварувачите во рамките на Олимпиското село

**Олимпискиот парк** (англ. *Olympic Park*) е нов спортски комплекс во реоните Стратфорд, Боу, Лејтон и Хомертон во градот Лондон, каде ќе се одржат Летните олимписки игри 2012 и параолимпијадата.

Предвидено е во 2013 г. паркот да биде преименуван во **Олимписки парк „Кралица Елизабета“** (*Queen Elizabeth Olympic Park*), со неговото повторно отворање по игрите. Паркот ќе го носи името на кралицата Елизабета II, по повод нејзиниот дијамантски јубилеј кој ќе биде одбележан во јуни 2012.

## Проектирање и изградба
Проектанти на паркот се EDAW (со Buro Happold), во соработка со Arup и Atkins, и треба да биде завршен во 2011 г. Подоцна задачата за проектирањето припаднала на LDA Design и Hargreaves Associates кои ги надополнуваат своите замисли врз основа на претходните.

Според првичните планови, паркот требал да содржи четири арени, но подоцна е одлучено да има само три (преместувајќи го ракометот во изложбениот центар Ерлс Корт). Потоа е откажана и мечувалската арена (преместувајќи го мечувањето во изложбениот центар ExCeL). Преостанатите две покриени игралишта се Кошаркарската и Ракометната арена.

Во подготвителните фази се отстранети 52 импозантни далноводи со висина, секој по 65 м кои дотогаш доминирале во ова подрачје. Изградени се и тунелите за спроведување на кабли. За обезбедување на доволен простор се преместени и неколку фирми.

## Игралишта
*Олимписки стадион
*Центар за водени спортови
*Хокеарски центар
*Кошаркарска арена
*Ракометна арена
*Лондонски велопарк
*Итон Манор

Покрај самиот парк, во близината ќе има и Олимписко село во кое ќе бидат сместени натпреварувачите.

## Оставнина
По олимпијадата, разни делови од паркот ќе претрпат пренамена:

*Местото ќе образува значаен дел од технолошкиот реон „Источнолондонски технолошки град“ (*East London Tech City*).
*Олимпискиот парк ќе биде претворен во еден од најголемите урбани паркови во Европа, предвиден да ја збогати локалната екологија со барски подрачја и домородни видови на растенија.
*По олимпијадата ќе се отвори нов универзитет за спорт, дигитални медиуми и екотехнологија кој ќе ги искористи спортските игралишта и високотехнолошката комуникациска инфраструктура.
*Спортските објекти ќе бидат ставени на располагање на локалните спортски клубови и друштва.
*Олимпиското село ќе биде претворено во 3.600 станови во населбата „Стратфорд Сити“.
*Ќе се вратат парцелните градини „Манор Гарден“
*Изградба на уште објекти за домување и урбан живот.
*Во паркот ќе биде поставена челичната кула „ArcelorMittal Orbit“ која ќе биде уметничко дело со најголеми димензии во Велика Британија.

## Наводи

## Надворешни врски

*Официјално мреж. место на олимпијадата  
*Независно мреж. место  

Категорија:Спортски зданија на Летните олимписки игри 2012
Категорија:Спортот во Лондон
Категорија:Спортот во Обединетото Кралство
Тејлор Момсен

**Тејлор Мишел Момсен** (анг.*Taylor Michel Momsen* родена 26 јули 1993) ― американска пејачка, манекенка и поранешна глумица. Пред да се повлече од глумата, ја толкувала улогата на Синди Лу Ху во филмот ''Како Гринч го украде Божиќ'' (2000) и на Џени Хамфри во телевизиската серија Oзборувачка (2007-2012). Таа е главна пејачка во рок-групата The Pretty Reckless од нивното основање во 2009 година.

### Ран живот и глума
Тејлор Момсен е родена во Сент Луис (Мисури) во католичка фамилија. Имала делумно руско потекло. Таа почнала професионално да глуми од 3 години за националната реклама на Shake 'N' Bake. Во 2000 година, Момсен ја добила улогата на Синди Лу Ху во „*Како Гринч го украде Божиќ“*, која станала нејзината пробивна улога. Во 2002 година, ја глумела Гретел во *[[Хансел и Гретел (филм од 2002)|Хансел и Гретел]]* и Александра, ќерката на претседателот, во *Деца шпиони 2*. Таа, исто така, била на аудиција за насловната улога во *[[Хана Монтана]]*, и влегла во најтесен избор од три глумици, но улогата ѝ била доделена на Мајли Сајрус - одлука со која Момсен била задоволна во ретроспектива. Во 2007 година, глумела во филмите *Underdog* и *Параноичен парк*.

### Манекенство
Во јуни 2008 година, на 14 години Тејлор Момесен потпишала договор со IMG Models. Била заштитно лице на британскиот моден ланец New Look за неговата колекција пролет/лето 2010. На 15 јули 2010 година станала заштитно лице на модната линија од Мадона, „Material Girl“. Една недела подоцна, Момсен била најавена како модел за новиот женски парфем од Џон Галијано, планиран за лансирање во есента 2010 година.

Момсен се појавила на насловната страница од списанието *Page Six* во 2009 година. Исто така се појавила на насловната страница на *Seventeen* (февруари 2010 година) *[[FHM]]* (март 2012) и *Maxim* ( ноември 2013). *[[FHM]]* ја ставило Момсен на 29-то место на списокот „Hot 100“ во изданието од 2012 година. 

### Музика
Во март 2009 година Момсен изјавила во интервју за *[[OK!Magazine]]* дека нејзиниот бенд потпишал договор со Interscope Records. Таа ги пишува сите песни, пеела и свирела на едноставна гитара на албумот.

### Наводи

Категорија:Живи луѓе
Категорија:Американски пејачи
Категорија:Американски музичари
Категорија:Американски феминистки
Категорија:Родени во 1993 година
Големо Мечкино Езеро

**Големото Мечкино Езеро** — најголемо езеро на целата територија на Канада и четврто по големина во Северна Америка.

Неговиот северен брег се наоѓа во рамките на Арктичкиот круг, а ова езеро ја претставува и најголемата водна површина на копно на толку висока надморска височина. Езерото има неправилен облик, а на западниот дел се раздвојува во три ракави. Водата е најдлабока во близина на источниот брег.

Езерото се создало со ерозивно дејство на северноамериканските ледници, што се спуштиле низ речната долина. На тој начин создадените езера најчесто се нарекуваат суподински езера. Кога ледниците се стопиле при крајот на последниот леден период, добиената вода била преградена од морени и создала огромни езерски површини кои оттогаш делумно се исушиле, а чии остатоци се Големото Мечкино Езеро и Големото Ропско Езеро, како и голем број помали езера што се наоѓаат меѓу нив. Езерото се наоѓа во област во која зимзелената шума на јужниот брег се сменува со тундрата што се шири кон север. Тоа често наведува како пример за прастаро езерско место, иако вво него живеат многу помалку видови риби отколку во езерата со слична големина во области со поумерена клима. Причина за тоа е многу пониската температура на неговата вода.

Единствената населба на неговиот брег е поранешниот рударски центар Порт Радиум, кој името го добил според радиоактивниот елемент што од ова место за време на Втората светска војна се носел за правење на првите атомски бомби. Во Големото Мечкино Езеро кај северозападниот ракав се влеваат реката Вајтфиш (Whitefish) и други помали реки. Големата Мечкина Река истекува на западниот дел на езерото, тече кон запад и се влева во реката Мекензи, на околу 480 км погоре од делтата. Големото Мечкино Езеро и реката се замрзнати седум месеци во годината.

## Наводи

Категорија:Езера во Канада
Новарупта (вулкан)

**Новарупта** () — највисок вулкан во Катмајската област на Алјаска којшто се создал во 1912 година. по најголемата вулканска ерупција што се случила во 20 век. За 60 часа овој вулкан исфрлил околу 30 км2 риолитна магма богата со сицилиум. Од тоа најголем дел паднал на земјата во вид на пепел, а остатокот создал пирокластични текови - како оние во Долната на Десет Илјади Чадови. На крајот на ерупцијата се зодаделе две калдери. Една нејасна плитка вдлабнатина, широка околу 2 км, се создала на Новарупта на отровот од кој е исфрлен пепел од оваа долина, а била придружена со издигање на купола од лава, висока 65 м и широка 380 м. Многу поголема калдера, широка околу 5 км се создала на Катмајскиот вулкан 16 км источно, кога неговите подземни магматски резервоари се излеале кон Новарупта. Траги од пепел по ерупцијата од 1912&nbsp;г. се пронајдени во средишните делови на грендландските ледници.

## Надворешни врски
* USGS collection of descriptions of Novarupta 
* USGS QuickTime video clip on Novarupta (36 seconds/0.8 MB) 
* geology.com, ''Novarupta'' - топографски мапи и сателитски снимки
* Alaska Volcano Observatory: Novarupta 
* USGS Photographic Library - novarupta 

## Наводи

Категорија:Вулкани во Алјаска
Категорија:Планини во Алјаска
Категорија:Лавини куполи
Плоштад Александар I (Софија)

**Плоштадот кнез Александар I ** е плоштад кој се наоѓа во Софија, Бугарија. Плоштадот е познат ѝ само како Батенберг, според бугарскиот кнез Александар I Батенберг.

На овој плоштад се наоѓаат Националната уметничка галерија, Националниот етнографски музеј и Бугарската народна банка. Во минатото, овде се наоѓал и мавзолејот на Георги Димитров, кој во 1999 година бил срушен.

Категорија:Плоштади во Софија
Категорија:Знаменитости во Софија
Лавов мост (Софија)

мини|250п|Мостот во 1910 година
**Лавовиот мост** претставува едно од најфрекфентните места во централниот дел на Софија, Бугарија.

Мостот бил изграден во текот на 1889 година. Пред истиот да биде изграден, на истото место се наоѓал стариот т.н. *Шарен мост*. Патот од мостот води кон булеварот Марија Лујза и Сливница, кои ги поврзува автобуската станица на градот. Под мостот минува Владајска река.

Мостот е долг 26 метри и широк 18 метри. На него се наоѓаат четири бронзени фигури на лавови, од каде доаѓа и името на мостот. Тие биле изработени од страна на виенската фирма „*Вагнер Биро*“.

Во периодот од 1999 до 2007 година, мостот се наоѓал на бугарската банкнота од 20 лева.

Во текот на 2012 година, се очекува плоштадот да биде поврзан со Софиското метро.

## Наводи

## Надворешни врски

* Историски фотографии од мостот
* Панорама од мостот

Категорија:Згради и градби во Софија
Категорија:Сообраќајот во Софија
Категорија:Мостови во Бугарија
Плоштад Патријарх Евтимиј (Софија)

**Плоштадот Патријарх Евтимиј** или познат само како *Попа* е плоштад кој се наоѓа во Софија, Бугарија. Името на плоштадот доаѓа од статуата на Патријарх Евтимиј која се наоѓа во негивиот центар и која била поставена во 1939 година.

Во близина на плоштадот се наоѓа плоштадот Славејков, Националниот дворец на културата и Националниот стадиот Васил Левски.

Попа
Плоштад Петко Славејков (Софија)

**Плоштадот Петко Славејков** е плоштад кој се наоѓа во Софија, Бугарија.

Плоштадот во текот на 19 век бил познат како *Кафене баши*, главно поради големиот број на кафетерии кои постоеле таму во тоа време. Истото било разрушено во 1878 година. Следната 1879 година на ова место започнал да живее бугарскиот писател Петко Славејков, по кого е наречен и самиот плоштад. 

Во текот на 1998 година, плоштадот бил реновиран. Денеска, на овој плоштад се наоѓаат голем број на тезги на кои се продава книги, а околу овој комплекс се наоѓаат голем број на продавници. Овде се наоѓа и градската библиотека.

Категорија:Плоштади во Софија
Категорија:Знаменитости во Софија
Симче Петроски - Кубур

**Симче Петроски - Кубур** - роден во с. Варвара, Тетовско, член на месниот комитет на Македонската револуционерна организација, бил кмет во Варвара. Уапсен при сардусувањето на Лешочкиот манастир во 1905 г. Ослободен е од затвор поради недостаток на докази и интервенцијата на европските конзули во Скопје. Бил комита во Брезјанската чета.

Категорија:Македонски револуционери
Категорија:Варвара (Тетовско)
Категорија:Комити
Див костен

**Обичен див костен** или само **див костен** () — големо листопадно дрво. Иако имаат сличности во плодовите, дивиот костен не е сроден со дрвото питом костен, кое припаѓа на родот *[[Fagaceae]]*.

Се вбројува во групата на национални ендемични растенија. На европско ниво, според Меѓународната унија за зачувување на природата (IUCN), овој вид има ранлив статус, а во Македонија се среќава во фрагментирана популација која е во опаѓање.

## Распространетост
Дрвото потекнува од планинските предели на Балканскиот Полуостров, во мали подрачја во Грција, Албанија, Македонија, Србија и Бугарија. Се култивира во целиот свет.

## Наводи

Категорија:Див костен
Категорија:Ботанички таксони опишани од Карл Линеј
Категорија:Флора на Македонија
Категорија:Растенија опишани во 1753 година
Категорија:Растенија за бонсаи